b'\n_START_ARTICLE_\nU3\n_START_SECTION_\nU3 Launchpad\n_START_PARAGRAPH_\nU3 Launchpad \xe2\x80\x93 tai programa, esanti U3 \xc4\xafrenginyje. Ji suderinta taip, kad automati\xc5\xa1kai pasileist\xc5\xb3 prie kompiuterio prijungus USB atmintin\xc4\x99. _NEWLINE_Programa veikia Windows 2000 (jeigu ji atnaujinta SP4 patais\xc5\xb3 rinkiniu) ir naujesn\xc4\x97se versijose. U3 Launchpad nepritaikyta MacOS ar Linux sistemoms.\n_START_SECTION_\nU3 programos\n_START_PARAGRAPH_\nVisi\xc5\xa1kai su U3 standartu suderinama programa turi b\xc5\xabti \xe2\x80\x9emobili\xe2\x80\x9c (nedidel\xc4\x97, pritaikyta ne\xc5\xa1iojamiesiems prietaisams). Be to, ZIP archyve turi b\xc5\xabti XML rinkmena, nurodanti U3 \xc4\xafrenginiui kaip paleisti program\xc4\x85 ir k\xc4\x85 pateikti U3 Launchpad.\n_START_SECTION_\nTechnin\xc4\x97 \xc4\xafranga\n_START_PARAGRAPH_\nU3 atmintin\xc4\x97se yra du dalmenys. Vienas skirtas U3 Launchpad, o antras \xe2\x80\x93 programoms bei duomenims saugoti. Pasirinktinai gali b\xc5\xabti \xc4\xafdiegtos papildomos U3 standarto programos.\n_START_SECTION_\nSuderinamumas\n_START_PARAGRAPH_\nU3 Launchpad ir kitos U3 programos veiks tik naujesn\xc4\x97se Windows versijose, ta\xc4\x8diau duomenis galima skaityti ir ra\xc5\xa1yti bet kuriuo tam tinkamu kompiuteriu.\n_START_SECTION_\nPriemon\xc4\x97s programuotojams\n_START_PARAGRAPH_\nInformacija apie U3 standarto program\xc5\xb3 k\xc5\xabrim\xc4\x85 ir U3 programavimo priemoni\xc5\xb3 rinkinys pateikiami registruotiems k\xc5\xabr\xc4\x97jams oficialioje U3 interneto svetain\xc4\x97je. Fiziniai asmenys turi u\xc5\xbesiregistruoti kaip bendrov\xc4\x97s arba dalyvauti forumuose.\n_START_SECTION_\nModifikacija\n_START_PARAGRAPH_\nU3 Launchpad program\xc4\x85 galima pakeisti bet kokia kita programa, naudojantis Universal Customizer 1.0.0.8 programa. Taip pat yra galimyb\xc4\x97 negr\xc4\xaf\xc5\xbetamai pa\xc5\xa1alinti U3 funkcij\xc4\x85, naudojantis tam skirta U3 Launchpad funkcija Uninstall arba U3 k\xc5\xabr\xc4\x97j\xc5\xb3 sukurta specialia programa (\xc5\xber. U3 svetain\xc4\x99).'